laion/Wikipedia-Exotic huggingface dataset:
הים השחור (מחוז)

מחוז הים השחור (בטורקית: Karadeniz Bölgesi) הוא אחד משבעה מחוזות בטורקיה. המחוז שוכן בצפון אסיה הקטנה לחופי הים השחור ומחולק ל-18 נפות כדלקמן: אמסיה ארטווין ברטין בייבורט בולו צ'ורום דיזג'ה גירסון גימישהנה קרביק קסטמונו אורדו ריזה סמסון סינופ טוקט טרבזון זונגולדק שטחו של המחוז הוא 141,000 קמ"ר, 18.1% משטח המדינה, ובשנת 2000 מנתה אוכלוסייתו 8,439,213 תושבים. המחוז הוקם בשנת 1941. אטרקציות תיירותיות: טרבזון - עיר נמל גדולה מוקפת פסגות ההרים של הרי פונטיק המזרחי. נוסדה במאה ה-8 לפנה"ס על ידי מתיישבים יוונים, ושגשגה עד מהרה כחלק מתוואי הסחר של השיירות בין פרס לים התיכון. האטרקציה התיירותית המרכזית היא כנסיית האגיה סופיה, שנבנתה בשנת 1204. הכנסייה הוסבה למסגד בתקופה העות'מאנית וכיום מצוי בתוכה מוזיאון. הכנסייה בנויה במתכונת צלבנית. מנזר סומלה (Sumela Monastery) - בולט מתוך הצוק כ-70 ק"מ דרומית לטרבזון, למקום יש היסטוריה ביזנטית, והוא נסגר כמנזר פעיל ב-1923. במקום יש פרסקאות בתוך הקפלה הראשית, ושאר הקפלות המרכיבות את המתחם נותנות מושג טוב על הצנע של החיים הדתיים במאות הקודמות. סינופ - עיר קוסמופוליטית שהיא גם הנקודה הצפונית ביותר על חוף הים השחור של טורקיה וגם הנמל המוגן ביותר. כעת זהו מקום קטן בהשוואה לחשיבותו בעת העתיקה, כשהייתה עיר מסחרית עסוקה בקצה הצפוני של נתיבי השיירות העיקריים מקפדוקיה ואזור הפרת. רחובות העיר, ובהם בתים עות'מאניים ששרדו, הם בעלי מראה מיוחד. ריזה (Rise) - עיר הבירה של אזור גידול התה של טורקיה. העיירה עצמה היא בעלת אופי רומנטי, מוקפת מטעי תה ירוק. בנוסף למגוון עצום של צמחי תה, יש בגן אוסף של צמחייה סובטרופית. תצוגות פנורמיות יפות מוצעות בטירת רייז (Rize Kalesi), שנבנתה בימי הביניים. אורדו (Ordu) - בתוך הכפר היה בעבר אתר היישוב האיוני של קוטיורה. ברובע היווני הישן, עם בתי העץ והסמטאות הצרות, מורגש אופי עתיק. אמסרה (Amasra) - עיר נמל. העיר העתיקה של אמסרה היא עירוב של בתים ססגוניים, ורחובות צרים שיורדים אל הים. המצודה הביזנטית ליד הנמל הקטן היא האטרקציה התיירותית העיקרית. סירות יוצאות מן הנמל הקטן לטיולים אל המפרצונים שמסביב. מערת קרקה (Karaca) - רשת מערות 97 ק"מ מטרבזון, ליד העיירה טורול. המערה משתרעת על פני 107 מטר, והיא מלאה זקיפים ונטיפים ענקיים. שבילים נוחים ותאורה מעולה מאפשרים למבקרים לראות את תצורות המערה מקרוב. גירסון (Giresun) - עיר הדובדבנים. ברובע העתיק נמצא האתר של קֵרָסוס, שנוסדה על ידי מילטוס במאה ה-7 לפנה"ס. במוזיאון גירסון יש אוסף של ממצאים ארכאולוגיים. אינבולו (Inebolu) - הנמל העיקרי של האזור המערבי של הים השחור. בימי קדם, העיר הייתה ידועה בשם Abonoteichus, אבל בתקופה הרומית היה שמה יונופוליס. ברובע העתיק נמצאים שרידי הרובע הנוצרי. איגנאדה (Igneada) - כפר דייגים במרחק 15 ק"מ מדרום לגבול עם בולגריה, ממש בקצה המערבי של חוף הים השחור של טורקיה. בחודשי הקיץ, החופים המקיפים את קו החוף הסביבתי מהווים מוקד משיכה מרכזי לתיירים מקומיים. סמסון - העיר הגדולה ביותר בים השחור שמייצרים בסביבותיה טבק, דגנים וכותנה, אשר מיוצאים מן הנמל של העיר. המוזיאון הארכאולוגי של העיר מציג ממצאים עתיקים, מוזיאון Ghazi מזכיר את תפקידה של סמסון כנקודת מוצא למלחמת העצמאות של טורקיה בשנת 1919, וכמה מסגדים נמצאים ברחבי העיר. מדיה וקבצים בנושא מחוז הים השחור בוויקישיתוף planetware, Top-Rated Attractions on the Black Sea Coast, Turkey
אורה

אורה הוא מושב הנמצא דרומית־מערבית לירושלים אשר נוסד בשנת 1950 על ידי יוצאי תימן ויוצאי מרוקו אשר עלו יחד והתערבבו עם השנים. השם אורה הוא סמלי, צורה עברית ממגילת אסתר ומהתפילה על פי צליל שמו של הכפר הערבי אל-ג'ורה (בערבית: الجورة) שהיה במקום עד מלחמת העצמאות. במהלך השנים עברו חברי המושב מעיסוק בחקלאות לעיסוקים אחרים. החל משנת 2008 פעלה רשות מקרקעי ישראל למנוע זאת מהם בטענה שהקרקעות במושב הוקצו לחקלאות ולמגורים ולא לעסקים אחרים. המושב שוכן על הר אורה שגובהו 848 מטרים מעל פני הים, אחת הפסגות הגבוהות בהרי ירושלים. בשטח ההר מתחם לשלוש הדתות שנבנה ביוזמת מיס קרי. שמו הערבי של ההר היה ראס א-רב, כלומר - הר האדון. הנוצרים מכנים אותו "הר הביקור", על שם ביקורה של מרים אמו של ישו את אלישבע, אמו של יוחנן המטביל. המקדש של מיס קרי נמצא כיום בשטח בסיס צבאי. במושב נמצא מוסד "מסילה" לנערות בסיכון. מבט מכיוון אורה לכיוון בית החולים הדסה עין כרם. הכפר אל-ג'ורה היה על השלוחה הימנית של הוואדי בתמונה הבית הדרומי של הכפר אל-ג'ורה, מהיחידים שלא נהרס כליל מושב אורה ומתחתיו ערוץ הוואדי שבו נמצא עין שריג עין שריג במבט על מדיה וקבצים בנושא אורה בוויקישיתוף אורה, ברשת החברתית פייסבוק אורה (ישראל), דף שער בספרייה הלאומית ניר חסון, התרנגולות יכולות לחייך: יחזרו ללולים, באתר הארץ, 6 בינואר 2012 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ד"ר זאב וילנאי, אנציקלופדיה לידיעת הארץ, הוצאת ידיעות אחרונות, 1956, עמוד 24, הערך "אורה" Khalidi, Walid. All That Remains: The Palestinian Villages Occupied and Depopulated by Israel in 1948. Washington DC: Institute for Palestine Studies, 1992, page 298 10 יישובים חדשים הוקמו בחודש מאי, 9 ביוני 1950 עמנואל הראובני, לקסיקון ארץ ישראל, עמ' 22-23 רע"א 9921/16 דרור מליחי נ' רשות מקרקעי ישראל, ניתן ב־26 בדצמבר 2016
מזרח אנטוליה

מחוז מזרח אנטוליה (טורקית Doğu Anadolu Bölgesi) הוא אחד משבעה מחוזות בטורקיה. המחוז שוכן במזרח אסיה הקטנה ומחולק ל-14 נפות כדלקמן: אארי ארדהאן בינגל ביטליס אלזי ארזינג'אן ארזורום האקארי אדיר קארס מלטיה מוש טונג'לי ואן שטחו של המחוז הוא 163,000 קמ"ר המהווים 20.9% משטח המדינה, ובשנת 2000 מנתה אוכלוסייתו 6,137,414 תושבים. המחוז הוקם בשנת 1941. מדיה וקבצים בנושא מזרח אנטוליה בוויקישיתוף
הים התיכון (מחוז)

מחוז הים התיכון (טורקית Akdeniz Bölgesi) הוא אחד משבעה מחוזות בטורקיה. המחוז שוכן בדרום אסיה הקטנה, לאורך חופי הים התיכון. שטחו של המחוז שהוקם בשנת 1941 הוא 120,000 קמ"ר המהווים 15.4% משטח המדינה. בשנת 2000 מנתה אוכלוסייתו 8,706,005 תושבים. המחוז מחולק לשמונה נפות כדלקמן: אדנה אנטליה בורדור האטיי אספרטה קהרמאנמרש מרסין אוסמנייה
מרכז אנטוליה

מחוז מרכז אנטוליה (בטורקית İç Anadolu Bölgesi - "מחוז פנים אנטוליה") הוא אחד משבעה מחוזות בטורקיה. המחוז שוכן במרכז אסיה הקטנה ומחולק ל-13 נפות כדלקמן: אקסראי אנקרה צ'נקירי אסקישהיר קאראמאן קייסרי קרקקלה קרשהיר קוניה נבשהיר נידה סיוואס יוזגט שטחו של המחוז הוא כ-151,000 קמ"ר המהווים 19.4% משטח המדינה, ובשנת 2000 מנתה אוכלוסייתו 11,608,868 תושבים. המחוז הוקם בשנת 1941.
דרום-מזרח אנטוליה

מחוז דרום-מזרח אנטוליה (טורקית Güneydoğu Anadolu Bölgesi) הוא אחד משבעת המחוזות בטורקיה. המחוז שוכן בדרום-מזרח אסיה הקטנה. המחוז גובל במחוזות אחרים בטורקיה ומדרום, בסוריה ובעיראק. המחוז הוקם בשנת 1941 ושטחו הוא 76,509 קמ"ר, שהם 9.7% משטח טורקיה. בשנת 2013 מנתה אוכלוסייתו 8,096,352 שהיוו 10.6% מאוכלוסיית טורקיה. ומחולק ל-9 נפות כדלקמן: אדיאמן בטמן דיארבקיר גזיאנטפ קיליס מרדין שנלאורפה סיאירט שרנק שטחו של המחוז הוא כ-75,000 קמ"ר, שהם 9.7% משטח המדינה, ובשנת 2000 מנתה אוכלוסייתו 6,608,600 תושבים. המחוז הוקם בשנת 1941. פרויקט דרום-מזרח אנטוליה מדיה וקבצים בנושא מחוז דרום-מזרח אנטוליה בוויקישיתוף תמר ברס, בין ארדואן לדאעש, האזרחים הכורדים בטורקיה רק רוצים לשרוד, באתר הארץ, 22 באוגוסט 2016 Asım Çoban, Güneydoğu Anadolu Bölgesinde Nüfus ve Nüfus Hareketleri - תנועות אוכלוסייה באזור דרום מזרח אנטוליה, מרכז מחקר ויישום לגאוגרפיה בטורקיה, 2015
ג'ון הולמס

האם התכוונתם ל... ג'ון הולמס (שחקן פורנוגרפיה) – שחקן פורנוגרפיה אמריקאי ג'ון קללון הולמס – סופר אמריקאי
גלימה (פירושונים)

האם התכוונתם ל... גלימה – פריט לבוש גלימה (רכיכות) (אנ') – רקמת תאים העוטפת את גוף הרכיכה ומפרישה סידן פחמתי וחלבון מסוים, החומרים מהם שנבנית הקונכייה גלימה (הוצאה לאור) – הוצאה לאור של ספרים ואוגדנים בתחום דיני העבודה גלימה שחורה – סרט קולנוע קנדי על מסעו המיסיונרי של נזיר ישועי בערבות קוויבק של המאה ה-17 גלימה לבנה - שם קוד למבצע המשטרתי לאבטחת האפיפיור בנדיקטוס ה-16 בעת ביקורו בישראל בשנת 2009 גלימה (היאבקות) – קרב היאבקות איסלנדית.
סקוט סטאפ

סקוט סטאפ (באנגלית: Scott Stapp; נולד ב- 8 באוגוסט 1973 כאנטוני סקוט פליפן), זמר וכותב שירים אמריקני, אשר התפרסם כסולן להקת הרוק "קריד". סטאפ נולד באורלנדו, פלורידה לרופא השיניים סטיב סטאפ וללינדה סטאפ, שעזבה את הבית כשסטאפ היה בן 5 . כנער העריץ את להקת הדלתות ובמיוחד את הסולן ג'ים מוריסון. במטרה לרצות את אביו סטאפ החל ללמוד באוניברסיטת לי שבקליוולנד, טנסי. אולם לא סיים את לימודיו משום שנתפס מעשן מריחואנה והורחק לצמיתות. לאחר מכן למד באוניברסיטת המדינה של פלורידה בעקבות ג'ים מוריסון שלמד שם. ב־1995 ייסד יחד עם חברו לספסל הלימודים את להקת קריד בטאלאהאסי, פלורידה. הלהקה הוציאה שלושה אלבומי אולפן כשסטאפ משמש כזמר וככותב השירים של הלהקה. סטאפ הציג בשיריו תכנים עמוקים, רוויים באווירה דתית ורוחנית ובעל מסרים של אהבה ואופטימיות (לדוגמה, הלהיט "With Arms Wide Open"). ביוני 2004 הכריזה הלהקה על פירוקה. בעוד ששאר חברי הלהקה הקימו להקה משלהם בשם "אלטר ברידג'", סטאפ החל לעבוד על אלבום סולו. אלבום ששמו "The Great Divide", יצא לחנויות בארצות הברית בנובמבר 2005 והמשיך את הקו המוזיקלי של קריד. מפיק האלבום היה ג'ון קורזווג, שהפיק את כל אלבומי קריד. האלבום הגיע למקום ה-19 במצעד האלבומים האמריקני, וזכה להצלחה בינונית במכירות בארצות הברית. בנוסף, הקליט שיר שהופיע באלבום אוסף בשם "הפסיון של ישו - שירים". סטאפ היה נשוי להילרי בארנס במשך שנה וחצי (1998–1999). לזוג נולד בן בשם ג'אגר מייקל סטאפ (נולד ב-1998). ב־10 בפברואר 2006 התחתן עם מיס ניו יורק (במסגרת תחרות היופי "מיס USA"), ג'קלין נשוויט. לזוג נולדה ילדה ב־4 בינואר 2007 ונקראה מילאן חיית סטאפ. מדיה וקבצים בנושא סקוט סטאפ בוויקישיתוף אתר האינטרנט הרשמי של סקוט סטאפ סקוט סטאפ, ברשת החברתית פייסבוק סקוט סטאפ, ברשת החברתית אקס (טוויטר) סקוט סטאפ, ברשת החברתית אינסטגרם סקוט סטאפ, במסד הנתונים הקולנועיים IMDb (באנגלית) סקוט סטאפ, באתר אפל מיוזיק (באנגלית) סקוט סטאפ, באתר ספוטיפיי סקוט סטאפ, באתר סאונדקלאוד (באנגלית) סקוט סטאפ, באתר Last.fm (באנגלית) סקוט סטאפ, באתר AllMusic (באנגלית) סקוט סטאפ, באתר MusicBrainz (באנגלית) סקוט סטאפ, באתר דיזר סקוט סטאפ, באתר Yandex.Music (ברוסית) סקוט סטאפ, באתר Discogs (באנגלית) סקוט סטאפ, באתר Songkick (באנגלית) סקוט סטאפ, באתר Genius סקוט סטאפ, באתר SecondHandSongs סקוט סטאפ, באתר MOOMA (בארכיון האינטרנט) סקוט סטאפ, באתר בילבורד (באנגלית) סקוט סטאפ, באתר טיידל (באנגלית) דפנה ארד, האם סולן להקת "קריד", סקוט סטאפ, מאבד את שפיותו?, באתר הארץ, 14 בדצמבר 2014 Biography for Scott Stapp, באתר IMDb טל פרי, לורן היל שרה בהשראת "הפסיון של ישו", באתר nrg‏, 21 בספטמבר 2004
בודהה

האם התכוונתם ל... בודהה (מושג) – מושג בבודהיזם המתאר אדם שהגיע למצב תודעה ללא סבל גאוטמה הבודהה – הבודהה ההיסטורי - מייסד הבודהיזם אמיטאבהה – דמות בודהה במיתולוגיה של זרם המהאיאנה בבודהיזם
אוניית מטען כללי

אוניית מטען כללי (באנגלית: general cargo ship) היא אונייה שמובילה מטענים יבשים, בעלי נפח שאינו אחיד ושלא ניתן לאחסנו במכולות, כגון: קורות ברזל, מכונות חקלאיות ומטענים הארוזים בתיבות או על גבי משטחים. משך הפריקה והטעינה של אוניית מטען כללי גדול לאין שיעור מזה של אוניית מכולות. האנייה מחולקת למחסנים לאורכה ולרוחבה. פריקת וטעינת המטענים נעשית על ידי מנופי האנייה, שהם גם סימן ההיכר שלה. בעבר אוניות המטען הכללי הובילו כמעט את כל סוגי המטען, כולל מכוניות, פחם ותבואות. ערך זה הוא קצרמר בנושא כלי שיט. אתם מוזמנים לתרום לוויקיפדיה ולהרחיב אותו.
בגין (סרט)

בגין הוא סרט טלוויזיה ישראלי שיצא לאקרנים ב-1998, העוסק בחייו של ראש הממשלה לשעבר מנחם בגין. את הסרט ביים אורי ענבר, על פי סיפור מאת אמנון דנקנר. השחקן הראשי הוא משה איבגי. הסרט מתאר את חייו של מנחם בגין מתחילת דרכו כמפקד האצ"ל עד כהונתו כראש ממשלה בזמן מלחמת שלום הגליל ואחריה, ובהמשך התפטרותו, הסתגרותו ומותו ב-9 במרץ 1992 בגיל 78. איבגי מגלם את בגין, המספר מדוע הסתגר בביתו בשנותיו האחרונות. הסרט מתרחש כולו בביתו של בגין, בתקופה שאחרי הפרישה מראשות הממשלה. "בגין", במסד הנתונים הקולנועיים IMDb (באנגלית) "בגין", במסד הנתונים הקולנועיים KinoPoisk (ברוסית) ​ ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
49–40 לפנה"ס

שימו לב: ערך זה מכיל אירועים מן השנים 49–40 לפנה"ס 10 בינואר 49 לפנה"ס – יוליוס קיסר חוצה את הרוביקון ומתחילה רשמית מלחמת אזרחים ברומא 9 באוגוסט 48 לפנה"ס – מתרחש קרב פארסאלוס במהלכו מביס יוליוס קיסר את כוחותיו של הסנאט בהנהגת גנאיוס פומפיוס מגנוס והלה בורח למצרים 47 לפנה"ס – הורדוס מונה למושל הגליל 6 באפריל 46 לפנה"ס – מתקיים קרב תאפסוס 46 לפנה"ס – מונצח לראשונה אדם חי על מטבע זהב: יוליוס קיסר, שמוכרז שנה לאחר מכן לדיקטטור. 46 לפנה"ס – יוליוס קיסר עורך את הנאומכיה הראשונה הידועה לנו במקווה מים סמוך לנהר טיבריס 46 לפנה"ס – הלוח היוליאני נכנס לתוקף ושנת 46 לפנה"ס מוארכת ל-15 חודשים על מנת להתאימה ללוח השמש 17 במרץ 45 לפנה"ס – יוליוס קיסר מביס את אחרוני תומכי פומפיוס בקרב מונדה ומסתיימת מלחמת האזרחים של יוליוס קיסר 15 במרץ 44 לפנה"ס – יוליוס קיסר נרצח על ידי קבוצת קושרים נגדו, שהבולטים בה הם הסנאטורים מרקוס יוניוס ברוטוס וגאיוס קסיוס לונגינוס. 27 בנובמבר 43 לפנה"ס – נכנס לתוקף שלטון הטריומווירט של השלישייה אוגוסטוס קיסר, מרקוס אנטוניוס ומרקוס איימיליוס לפידוס. 3 באוקטובר 42 לפנה"ס – קרב פיליפי הראשון: ראשי הטריומווירט השני, מרקוס אנטוניוס ואוקטביוס נלחמים נגד רוצחי יוליוס קיסר, מרקוס יוניוס ברוטוס וגאיוס קסיוס לונגינוס. ברוטוס מצליח להביס את אוקטביוס, אבל אנטוניוס מביס את קסיוס, שמתאבד 23 באוקטובר 42 לפנה"ס – קרב פיליפי השני: צבאו של מרקוס יוניוס ברוטוס מובס סופית על ידי צבאותיהם של מרקוס אנטוניוס ואוקטביוס והוא מתאבד לאחר מכן 42 לפנה"ס – הטריומווירט מצליח לבסס את כוחו לאחר קרב פיליפי נגד אחרוני תומכי הסנאט הישן. 40 לפנה"ס – האימפריה הרומית מחולקת בין אוגוסטוס קיסר, מרקוס אנטוניוס ומרקוס איימיליוס לפידוס: אוגוסטוס מקבל את החלק המערבי, מרקוס אנטוניוס מקבל את המזרח ולפידוס את אפריקה. 40 לפנה"ס – הפרתים פולשים לממלכת יהודה, ומושיבים על כס המלכות בירושלים את מתתיהו אנטיגונוס השני, בנו הצעיר של אריסטובולוס השני 40 לפנה"ס – הרומאים כובשים את מצרים. 23 ביוני 47 לפנה"ס – תלמי החמישה עשר, המלך האחרון של מצרים התלמיית (הוצא להורג בשנת 30 לפנה"ס). 20 במרץ 43 לפנה"ס – אובידיוס, משורר רומאי (נפטר בשנת 17 לספירה). 43 לפנה"ס – יולוס אנטוניוס, פוליטיקאי רומאי (נפטר בשנת 2 לספירה) 16 בנובמבר 42 לפנה"ס – טיבריוס, קיסר רומי (נפטר בשנת 37 לספירה) 24 בספטמבר 48 לפנה"ס – גנאיוס פומפיוס מגנוס 15 במרץ 44 לפנה"ס – יוליוס קיסר נרצח 7 בדצמבר 43 לפנה"ס – קיקרו, פוליטיקאי רומאי שכונה "גדול הנואמים ברומא" נרצח 43 לפנה"ס – אנטיפטרוס האדומי, אציל ופוליטיקאי יהודי 43 לפנה"ס – פנסה, מדינאי רומאי 42 לפנה"ס – גאיוס אנטוניוס (אחיו של מרקוס אנטוניוס) 3 באוקטובר 42 לפנה"ס – גאיוס קסיוס לונגינוס (התאבדות) 23 באוקטובר 42 לפנה"ס – מרקוס יוניוס ברוטוס כמו גם פובליוס סרוויליוס קסקה (שניהם התאבדו) 40 לפנה"ס – פצאל, נסיך מבית הורדוס. יוליוס קיסר מרקוס יוניוס ברוטוס מרקוס אנטוניוס הפרעה קלאופטרה השביעית, מלכת מצרים, יולדת בן ליוליוס קיסר, קיסריון אוגוסטוס קיסר גאיוס קסיוס לונגינוס אנטיפטרוס האדומי מדיה וקבצים בנושא 49–40 לפנה"ס בוויקישיתוף
La Valse des Monstres

La Valse des Monstres הוא האלבום הראשון של יאן טירסן, שכולל מספר שירים שהוא כתב עבור סרטים קצרים ומוזיקת רקע עבור מחזות בנוסף למוזיקה מקורית. "Mouvement introductif" – 2:06 "La valse des monstres" – 3:42 rida" – 1:33 uimper 94" – 2:53 allendaï" – 2:16 mptine d'été n° 17" – 2:12 Cléo au trapèze" – 2:06 La valse des monstres" – 2:08 Le banquet" – 1:32 "Comptine d'été n° 17" – 2:32 "Mouvement introductif" – 5:37 "La rue" – 1:22 "Iwakichi" – 3:13 "Hanako" – 2:48 "La plaisanterie" – 2:59 "Le compteur" – 4:02 "Mouvement introductif" – 1:49 מידע על האלבום La Valse des Monstres באתר MusicBrainz מידע על האלבום La Valse des Monstres באתר AllMusic האלבום La Valse des Monstres באתר Discogs האלבום La Valse des Monstres באתר ספוטיפיי האלבום La Valse des Monstres באתר דיזר האלבום La Valse des Monstres באתר יוטיוב
59–50 לפנה"ס

שימו לב: ערך זה מכיל אירועים מן השנים 59–50 לפנה"ס 58–50 לפנה"ס – מלחמת גאליה בה הביס יוליוס קיסר את צבאות גאליה, טבח בשבטים הגאלים, שדד את אוצרותיהם ומכר את חלקם לעבדות 56 לפנה"ס – יוליוס קיסר מכניע את הוונטים בקרב ים בחופי האוקיינוס האטלנטי. 52 לפנה"ס – יוליוס קיסר מנצח את ורקינגטוריקס במצור אלסיה 51 לפנה"ס – הרומאים משתלטים על כל גאליה, לאחר ניצחונם באלסיה 56 לפנה"ס – ועידת לוקה 55 לפנה"ס – פלישה ראשונה של יוליוס קיסר לבריטניה (פלש שוב ב-54 לפנה"ס) 54 לפנה"ס – בית המקדש נשדד על ידי מרקוס ליקיניוס קראסוס 53 לפנה"ס – קרב חרן 52 לפנה"ס – פנסטלה, היסטוריון רומי 59 לפנה"ס – טיטוס ליוויוס, היסטוריון רומאי (נפטר ב-17) 57 לפנה"ס – פראטס השלישי, מלך פרתיה 53 לפנה"ס – מרקוס ליקיניוס קראסוס 52 לפנה"ס – תלמי ה-12, מלך מצרים מדיה וקבצים בנושא 59–50 לפנה"ס בוויקישיתוף
קוטג'

האם התכוונתם ל... קוטג' (גבינה) – מוצר חלב העשוי מגבינה מרוקנת מנוזליה קוטג' (מבנה) – בית מגורים כפרי קוטג' (ראפר) – זמר ראפ ישראלי קרייבן קוטג' – אצטדיון כדורגל בלונדון המשמש כאצטדיונה של קבוצת פולהאם מהפרמייר ליג. מחאת הקוטג' – חרם צרכנים בשל העלייה המתמשכת במחירי גבינת הקוטג'.
דו

לחצו להשמעת התו דו דוֹ הוא תו בסולם התווים, שמסומן גם באות C. תדירותו באוקטבה הראשונה היא 261.626 הרץ. במספור העממי הוא הראשון בסולם התווים. דו דיאז הוא התו דו המוגבה בחצי טון. הוא מסומן כ־♯C ואנהרמוני ל־♭D. דו במול הוא התו המונמך בחצי טון. הוא מסומן ב♭C. מבחינת גובה אבסולוטי בכיוון מושווה דו במול שווה ערך לסי אך מבחינת תפקוד הם שונים. כמו כן, בכלים בעלי אינטונציה גמישה קיים הבדל בין הצלילים, כך למשל הצליל דו במול בסולם מי במול מינור יהיה גבוה יותר (במרבית סוגי הכוונון) מאשר הצליל סי בסולם דו מז'ור. הסולם דו מז'ור (טבעי) הוא הסולם המז'ורי המתבסס על התו דו. התווים בסולם הם: דו, רה, מי, פה, סול, לה, סי, דו. כך שאין כל סימני היתק ליד המפתח. הסולם דו מינור הוא הסולם המינורי המתבסס על התו דו. התווים בסולם הם: דו, רה, מי במול, פה, סול, לה במול, סי במול, דו. במוזיקה ווקאלית, הדו באוקטבה החמישית מכונה גם "דו גבוה" הגבוה (High C) כיוון שהוא נמצא בקצה העליון של המנעד הנדרש מטנור (ולכן הוא התו הגבוה ביותר הנדרש מזמרים גברים, ללא פלצט). היכולת לשיר אותו נחשבת למעין תעודת כניסה לקבוצת הטנורים. שירים ואריות המכילים דו גבוה, ובייחוד כאלה בהם הוא חוזר מספר פעמים, נחשבים לאתגר פיזי עבור מרבית הטנורים. עם זאת קיימות ברפרטואר הקלאסי מעט אופרות בהן נדרש מהטנור להעפיל אף למעלה מהדו הגבוה ולהגיע גם לדו דיאז ולרה הסמוכים אליו. מפתחות דו 15 ביולי 2014, ממה מפחדים כל כך זמרי הטנור? כתבה באתר מגזין אופוס
מהמט הראשון

מהמט הראשון (טורקית I. Mehmet (כונה צ'לבי [בתרגום חופשי: אציל] טורקית Çelebi Mehmet או Mehmet Çelebi; טורקית עות'מאנית محمد چلبى; 1386 – 26 במאי 1421) היה סולטאן האימפריה העות'מאנית מ-1413 ועד מותו ב-1421. מהמט נולד ב-1389 לסולטאן באיזיט הראשון. לאחר שבאיזיט הראשון ניגף בקרב אנקרה ונפל בשביו של טימור לנג, נגררה הסולטנות לתקופת כאוס ומאבקי ירושה (תקופת בין המלכים - Fetret Devri), מהם יצא מהמט הראשון כשידו על העליונה. הוא החל, למעשה, את המנהג שבו לאחר מותו של הסולטאן, נפתח מאבק ירושה בין בניו, וזה שמצליח לתמרן בין הכוחות הפוליטיים והצבאיים ולפיכך "עומד במבחן", זוכה בירושה ומוציא להורג את אחיו כדי למנוע כל תחרות. מנהג זה הופסק רק במאה ה-16 עם הופעת סולטנות הנשים. את אחיו, מוסטפא צ'לבי (אנ') לא הרג אלא שלח לגלות באי למנוס. מהמט הוכתר לסולטאן והחל לייצב את האימפריה ולאחות את קרעיה. הוא כבש את איזמיר ואת ולאכיה, והביס את נסיכות קרמנאואולו (Karamanoğulları), יריבתה העיקרית של העות'מאנים. עם זאת, הוא נענה לתחינתם של בני קרמנאואולו ואיפשר להם להמשיך ולהחזיק באדמתם, תוך שהוא מספחם הלכה למעשה לאימפריה שלו. מהמט התנגד לעלייה המטאורית בכוחם של הנוצרים באימפריה בימי אביו. הוא הדיח נוצרים רבים מתפקידם ומינה טורקים תחתיהם. הוא הוריד את ההטבות של צבא הדוושירמה הנוצרי, ודאג שיוכפף באופן תמידי למרותו האישית. מהמט השתמש פעמים רבות בשיטת הע'זו (הפשיטות האסלאמיות) לצורך כיבושיו. הוא מת לאחר שמונה שנים בלבד בשלטון, ומותו נשמר תחילה בסתר כדי למנוע מהאימפריה לגלוש שוב למאבקי כוח פנימיים. מדיה וקבצים בנושא מהמט הראשון בוויקישיתוף מהמט הראשון, באתר אנציקלופדיה בריטניקה (באנגלית)
סיטרין

סיטרין – הוא אבן חן בעלת גוון ענבר. הסיטרין הוא מינרל, סוג של קוורץ, שיש בו כמויות זעירות, יחסית לנפח החומר, של ברזל. מקור השם בצבעו של המינרל המזכיר לימון (בלטינית citrus). שמות נוספים שבהם מכנים את הסיטרין הם קוורץ סיטרין, טופז סיטרין, טופז זהב, טופז מדירה וטופז ספרדי. ההתייחסות החוזרת ונשנית לטופז היא בשל הגוון הצהוב המשותף לשניהם, אבל פרט לגוון אין קשר בין שני סוגי אבני החן. הטופז הוא מינרל נזוסיליקטי - (סיליקטים במבנה בצורת איים) המכיל אלומיניום ופלואור שהוא כבד, קשה ונדיר יותר מהסיטרין ולכן גם יקר יותר. את הסיטרין כמעט שלא ניתן למצוא בצורה טבעית. בעבר היו מכרות בספרד, באי ארן (Arran) שבסקוטלנד, ומקומות נוספים בצרפת ובהונגריה מקור לסיטרין טבעי, אבל מזה כ-200 שנה שידוע על תהליך שבו חימום מבוקר של אמטיסט או קוורץ מעושן בטמפרטורות של כ-300 מעלות הופך אותם לסיטרין. לכן, למעשה, רוב הסיטרין המסחרי הוא בעצם אמטיסט או קוורץ מעושן שחוממו בצורה מלאכותית. ההבדל בין סיטרין מלאכותי לטבעי כמעט שאינו ניתן לאבחנה (בסיטרין מלאכותי יש פסים עדינים בעוד שסיטרין טבעי הוא מעורפל). עם זאת, כנראה שגם רוב הסיטרין הטבעי התחיל כאמטיסט שעבר שינוי צבע בהשפעת מקורות חום מגמתיים. הקרנה של סיטרין מלאכותי בקרינת בטא מחזיר לאבן את הגוון הסגול של האמטיסט. ואחד מסוגי אבני החן הנמכרות בשוק המכונה אמטרין הוא בעצם אמטיסט שחומם והפך לסיטרין ואז חלקו עבר הקרנה וחזר להיות אמטיסט. ברזיל היא היצרן המוביל של סיטרין טבעי, כשרוב הייצור מקורו במדינת ריו גראנדה דו סול. האבן פופולרית לחיתוך כאבן חן בעלת פאות לשיבוץ בטבעות ובחפתים. בארצות הברית, באוסטרליה ובתאילנד סיטרין היא אחת מאבני ההולדת התחליפיות של חודש נובמבר. סיטרין באתר האגודה הבינלאומית לאבני חן צבעוניות סיטרין באתר Mineral Galleries סיטרין באתר Mindat סיטרין, באתר אנציקלופדיה בריטניקה (באנגלית)
ג'ף לוב

ג'וזף "ג'ף" לוֹבּ השלישי (באנגלית: Joseph "Jeph" Loeb III; נולד ב-29 בינואר 1958) הוא תסריטאי ומפיק טלוויזיה, כמו גם כותב קומיקס יהודי אמריקאי ידוע. לוב כתב מספר רב של חוברות וספרי קומיקס, ביניהן חוברות שזכו לפרסום רב, כגון הסדרות סופרמן, באטמן, באטמן/דארקנס, אקס-מן, וולברין/גמביט, ארבעת המופלאים, איירון מן, דרדוויל וספיידרמן. בין ספרי הקומיקס המפורסמים שכתב נמנים "סופרמן לכל העונות" (אנ'), "באטמן: האש", "באטמן: ליל כל הקדושים הארוך" ו"באטמן: ניצחון אפל". עבד כמפיק ולעיתים כתסריטאי בסדרות טלוויזיה רבות, בעיקר כאלו המבוססות על קומיקס. לוב נודע באפיונים המחודדים, ולעיתים השנונים, שבהם הוא מאפיין את גיבורי הקומיקס באיוריו, דבר הבא לידי ביטוי בדיאלוגים שהוא שם בפיהם. לוב זכה שלוש פעמים בקטגוריית היוצר המקורי בפרס אייזנר לאמני קומיקס, וחמש פעמים בפרס ויזארד. בשנת 2005 נפטר בנו סם מסרטן העצמות, בגיל 17, לאחר שלוש שנים של התמודדות עם המחלה. למרות גילו הצעיר, היה סם לוב יוצר ואמן קומיקס בזכות עצמו. גיבור העל סם אלכסנדר נוצר לזכרו של סם, והוקדשו לזכרו גיליונות ויצירות המבוססות על קומיקס. מדיה וקבצים בנושא ג'ף לוב בוויקישיתוף ג'ף לוב, ברשת החברתית Goodreads ג'ף לוב, במסד הנתונים הקולנועיים IMDb (באנגלית) The Will Eisner Comic Industry Award הוא פרס הניתן מדי שנה ליוצר בתחום ספרות הקומיקס, בקטגוריות שונות, על שמו של האמן ויוצר הקומיקס ויל אייזנר Wizard Fan Awards היא תחרות שנתית ליוצרי קומיקס בחסות מגזין הקומיקס ויזארד ג'ף לוב, במסד הנתונים הקולנועיים IMDb (באנגלית)
השביתה הכללית בבריטניה (1926)

השביתה הכללית של שנת 1926 בבריטניה הייתה אחת השביתות החשובות במדינה זו. השביתה ארכה תשעה ימים - בין 3 במאי ו-12 במאי 1926 בניסיון (שכשל) לכפות על הממשלה למנוע קיצוצים בשכר העובדים והרעת התנאים לעובדי מכרות הפחם במדינה. ברקע לשביתה, המיתון ממנו סבלה תעשיית כריית הפחם הבריטית ב-1925 שנגרמה מחמישה גורמים עיקריים: מלחמת העולם הראשונה - צריכת הפחם הבריטית עלתה והבריטים ייצאו פחות למדינות אחרות, אשר פנו לשווקים מתחרים. במיוחד נפגע הייצוא לארצות הברית, גרמניה ופולין. ירידה בתפוקת הפחם. ירידה עולמית במחירי הפחם הנובעת בין היתר מ"תוכנית דוז", במסגרתה יכלה גרמניה לייצא פחם ב"חינם" לאיטליה ולצרפת כתחליף לפיצויים אותם הייתה צריכה לשלם אחרי מלחמת העולם הראשונה. מדיניות תקן הזהב שהחזיר וינסטון צ'רצ'יל ב-1925: היא הפכה את הלירה שטרלינג למטבע חזק מדי לשם ייצוא סחורות בריטיות והעלתה את שיעור הריבית באופן שפגע בכל העסקים במדינה. בעלי המכרות רצו להפיק רווחים גם במצב של אי יציבות כלכלית - זאת באמצעות הורדות בשכר הפועלים ואפשרות לכפיית שעות עבודה נוספות עליהם. מדיה וקבצים בנושא השביתה הכללית בבריטניה בוויקישיתוף שביתה כללית, בריטניה, 1926, דף שער בספרייה הלאומית
בגין

האם התכוונתם ל... מנחם בגין – ראש הממשלה השישי של מדינת ישראל זאב בנימין בגין – בנו, שר בממשלות ישראל בגין (סרט) – סרט קולנוע ישראלי אודות מנחם בגין דרך בגין (ירושלים) דרך בגין (תל אביב) אולם הספורט בגין מרכז מורשת מנחם בגין דוקטרינת בגין מעבר מנחם בגין – הצד הישראלי של מעבר הגבול בטאבה ביגין (buiguine) או בגין (beguine) (אנ') – ריקוד מהאיים האנטילים הצרפתיים